Neuvoston asetus (ETY) N:o 33/89, annettu 5 päivänä tammikuuta 1989, tiettyjen tuoreiden tai jäähdytettyjen kalojen kaupan pitämistä koskevista yhteisistä vaatimuksista annetun asetuksen (ETY) N:o 103/76 muuttamisesta



Virallinen lehti nro L 005 , 07/01/1989 s. 0018 - 0022

Suomenk. erityispainos Alue 4 Nide 3 s. 0119

Ruotsink. erityispainos Alue 4 Nide 3 s. 0119



NEUVOSTON ASETUS (ETY) N:o 33/89, annettu 5 päivänä tammikuuta 1989, tiettyjen tuoreiden tai jäähdytettyjen kalojen kaupan pitämistä koskevista yhteisistä vaatimuksista annetun asetuksen (ETY) N:o 103/76 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon kalastustuotealan yhteisestä markkinajärjestelystä 29 päivänä joulukuuta 1981 annetun neuvoston asetuksen (ETY) N:o 3796/81(), sellaisena kuin se on viimeksi muutettuna asetuksella (ETY) N:o 3468/88(), ja erityisesti sen 2 artiklan 3 kohdan, ottaa huomioon komission ehdotuksen, sekä katsoo, että tiettyjen tuoreiden tai jäähdytettyjen kalojen kaupan pitämistä koskevat yhteiset vaatimukset on vahvistettu asetuksella (ETY) N:o 103/76(), sellaisena kuin se on viimeksi muutettuna asetuksella (ETY) N:o 3940/87(), asetuksen (ETY) N:o 3796/81 14 b artiklassa säädetään mainitun asetuksen liitteessä VI olevien lajien kiinteän tuen järjestelmästä, jonka soveltaminen edellyttää kaupan pitämistä koskevien vaatimusten vahvistamista; tämän vuoksi nämä tuotteet olisi sisällytettävä asetukseen (ETY) N:o 103/76, saatu kokemus on osoittanut, että on tarpeen yksinkertaistaa kaupan pitämistä koskevien yhteisten vaatimusten järjestelmää sen yhtenäisemmän soveltamisen varmistamiseksi yhteisössä; tämän vuoksi olisi korvattava aritmeettinen arviointimenetelmä vähimmäisarviointiperusteilla; näin parannettaisiin jokaisen asianomaisen tuoreusluokan kalojen laatua, tuoreus on ratkaiseva tekijä kalan laadun arvioinnissa; olisi siis tarkennettava tuoreuden arviointimenetelmää, loisten esiintyminen voi vaikuttaa myyntiin saatettujen tuotteiden kauppa-arvoon; olisi tarkennettava, että näiden loisten mahdollinen kielteinen vaikutus tuotteen laatuun on huomioitava luokituksen yhteydessä, olisi säädettävä mahdollisuudesta soveltaa näytteenottojärjestelmää muihinkin pelagisiin kaloihin kuin silliin ja makrilliin; tämän vuoksi komissio olisi valtuutettava vahvistamaan yksityiskohtaiset säännöt näytteenottojärjestelmän soveltamisesta kyseisen järjestelmän piiriin tuleviin lajeihin, on tarpeen estää sellainen kalastustuotteiden markkinoita häiritsevä tilanne, että pidetään kaupan lajeja, jotka eivät täytä niille asetettuja laatuvaatimuksia ja jotka todennäköisesti saavat kuluttajan hylkäämään näiden tuotteiden markkinat; olisi vahvistettava kaikille ihmisravinnoksi kaupan pidettäville suolaisen veden kalalajeille, anadromisia vaeltajia lukuun ottamatta, tietyt tuoreuden vähimmäisarviointiperusteet, ja tämän vuoksi olisi muutettava asetusta (ETY) N:o 103/76, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 103/76 seuraavasti: 1. Korvataan 3 artikla seuraavasti: "3 artikla Vahvistetaan seuraavien CN-koodiin 0302 kuuluvien suolaisen veden kalalajien, ei kuitenkaan kalanlihan, kaupan pitämistä koskevat vaatimukset: - Punakampela (Pleuronectes platessa), - Albakori eli valkotonnikala (Thunnus alalunga), - Tonnikala (Thunnus thynnus), - Isosilmätonnikala (Thunnus tai Parathunnus obesus), - Clupea harengus -lajin sillit, - Gadus morhua -lajin turska, - Sardina pilchardus -lajin sardiinit, - Kolja (Melanogrammus aeglefinus), - Seiti (Pollachius virens), - Lyyraturska (Pollachius pollachius), - Scomber scombrus -lajin makrillit, - Scomber japonicus -lajin makrillit, - Piikkimakrillit (Trachurus-lajit), - Piikkihai (Squalus acanthias), - Punahait (Scyliorhinus-lajit), - Punasimput (puna-ahvenet) (Sebastes-lajit), - Valkoturska (Merlangus merlangus), - Mustakitaturskat (Micromesistius poutassou tai Gadus poutassou), - Molvat (Molva-lajit), - Sardellit (Engraulis-lajit), - Merluccius merluccius -lajin kummeliturskat, - Lasikampelat (Lepidorhombus-lajit), - Merilahnat (Brama-lajit), - Merikrotit (Lophius-lajit), - Hietakampela (Limanda limanda), - Pikkupääkampela (Microstomus kitt), - Partaturska (Trisopterus luscus), - Boga (Boops boops), - Pikarelli (Maena smaris), - Meriankerias (Conger conger), - Kurnusimput (Trigla-lajit), - Keltit (Mugil-lajit), - Rauskut (Raja-lajit)." 2. Korvataan 5 artiklan 3 alakohta seuraavasti: "Liitteessä A esitetyn arviointiasteikon mukaisesti kalat luokitellaan tuoreusluokkaan `erinomainen`, A tai B kuuluviin eriin." 3. Korvataan 6 artikla seuraavasti: "6 artikla 1. Tuoreusluokkaan `erinomainen`, A tai B kuuluvat kalat vastaavat vähintään liitteessä A kyseiselle luokalle vahvistettua luokittelupistemäärää. 2. Tuoreusluokkaan `erinomainen` kuuluvissa kaloissa ei saa olla painaumia, naarmuja, tahroja eikä voimakasta tummumista. 3. Tuoreusluokkaan A kuuluvissa kaloissa ei saa olla tahroja eikä voimakasta tummumista. Hyvin pienessä määrässä kaloja sallitaan lieviä painaumia ja pintanaarmuja. 4. Hyvin pienessä määrässä tuoreusluokkaan B kuuluvia kaloja sallitaan syvempiä painaumia ja pieniä naarmuja. Kaloissa ei saa olla tahroja eikä voimakasta tummumista. 5. Luokiteltaessa tuotteita eri tuoreusluokkiin, sanotun kuitenkaan rajoittamatta terveyteen liittyvän lainsäädännön soveltamista, on myös otettava huomioon loisten esiintyminen ja niiden mahdollinen kielteinen vaikutus tuotteen laatuun ottaen huomioon tuotteen luonne ja jalostusaste. 6. Kaloja, jotka on pyydystetty sellaiselta alukselta, jonka pyyntimatkan kesto ei ylitä noin yhtä päivää, ja joita ei ole jäädytetty asianmukaisella tavalla eikä käsitelty muulla vastaavalla tavalla eikä säilytetty vastaavan tasoisessa lämpötilassa mainittujen tuotteiden tuoreuden varmistamiseksi, ei voida luokitella tuoreusluokkaan `erinomainen` tai A, paitsi jos se asianmukaisen tarkastuksen jälkeen sallitaan. 7. Yksityiskohtaiset säännöt tämän artiklan soveltamisesta vahvistetaan asetuksen (ETY) N:o 3796/81 33 artiklassa säädettyä menettelyä noudattaen." 4. Korvataan 8a 12 artiklat seuraavasti: "9 artikla Pelagiset kalat voidaan luokitella eri tuoreus- ja kokoluokkiin näytteenottojärjestelmän mukaisesti. Tällä järjestelmällä on varmistettava, että jokainen erä on kalojen tuoreuden ja koon puolesta mahdollisimman homogeeninen. Yksityiskohtaiset säännöt tämän artiklan soveltamisesta, erityisesti otettavien näytteiden lukumäärän määrittämisen, jokaisen näytteen sisältämien kalojen painon tai lukumäärän, luokituksessa käytettävien arviointimenetelmien sekä kaupan pidettävien erien painon tarkastamisen osalta, vahvistetaan asetuksen (ETY) N:o 3796/81 33 artiklassa säädettyä menettelyä noudattaen. 10 artikla 1. Edellä 3 artiklassa tarkoitettuja, kolmansista maista lähtöisin olevia kaloja voidaan käyttää yhteisössä ihmisravinnoksi ainoastaan: a) jos ne ovat 4, 5, 6, 7, 8 ja 9 artiklan säännösten mukaiset; b) jos niiden pakkauksissa on selvästi nähtävissä ja luettavissa: - alkuperämaa latinalaisin ja vähintään 20 millimetrin korkuisin painokirjaimin merkittynä - kalalaji - jalostusaste - tuoreus- ja kokoluokka - pakkauksien sisältämien kalojen nettopaino kilogrammoina - luokittelupäivämäärä ja lähetyspäivämäärä - lähettäjän nimi ja osoite. 2. Suoraan pyyntipaikalta tuleviin, kolmannen maan lipun alla purjehtivien alusten yhteisön satamaan tuomiin ja ihmisravinnoksi kaupan pidettäviksi tarkoitettuihin kaloihin sovelletaan saatettaessa niitä kulutukseen kuitenkin samoja säännöksiä kuin yhteisön tuotantoon. 11 artikla Alan ammattilaiset suorittavat luokittelun tuoreuden ja koon mukaan asianomaisten ammatillisten järjestöjen tätä tarkoitusta varten osoittamien asiantuntijoiden avustuksella. 12 artikla Jäsenvaltioiden on viimeistään kuukautta ennen tämän asetuksen täytäntöönpanopäivää annettava tiedoksi muille jäsenvaltioille ja komissiolle 11 artiklassa tarkoitettujen ammatillisten järjestöjen nimi- ja osoiteluettelo. Kaikki tätä luetteloa koskevat muutokset on annettava tiedoksi muille jäsenvaltioille ja komissiolle. 13 artikla Suolaisen veden kaloja, lukuun ottamatta CN-koodiin 0302 kuuluvia, 3 artiklassa mainitsematta jätettyjä anadromisia vaeltajia, ei voida pitää kaupan ihmisravinnoksi yhteisössä, mikäli niiden tuoreusaste on sama tai heikompi kuin liitteessä A tarkoitettu `ei hyväksytty` tuoreusaste. Asiaankuuluvat tarkastukset suoritetaan 11 artiklan määräysten mukaisesti." 5. Asetuksen 13 artiklasta tulee 14 artikla. 6. Korvataan liite A tämän asetuksen liitteessä I olevalla tekstillä. 7. Lisätään liitteeseen B tämän asetuksen liitteessä II oleva taulukko. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä tammikuuta 1989. Neuvoston puolesta Puheenjohtaja F. FERNANDEZ ORDOÑEZ () EYVL N:o L 379, 31.12.1981, s. 1 () EYVL N:o L 305, 10.11.1988, s. 1 () EYVL N:o L 20, 28.1.1976, s. 29 () EYVL N:o L 373, 31.12.1987, s. 6 LIITE I "LIITE A TUOREUDEN ARVIOINTIASTEIKKO >TAULUKON PAIKKA> " LIITE II "LIITE B KOKOASTEIKKO >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> "